L’Entitat Cultural Valenciana “El Piló” celebra el seu XL Aniversari amb un festival obert a la ciutadania
2025-07-24

El Centre Cultural Tívoli de Burjassot acollirà aquest diumenge, 1 de desembre, un acte molt emotiu per a l’Entitat Cultural Valenciana “El Piló”. I, és que, l’entitat burjassotera celebrarà el seu XL aniversari i, ho farà en un matí en la qual la tradició, el folklore i tot allò relacionat amb la cultura valenciana es donarà cita en el citat espai municipal.

A partir de les 11.00 hores les portes del Tívoli s’obriran a tot el municipi perquè gaudisca del festival en el qual es comptarà amb la participació del Grup de Danses, la rondalla, el cant d’estil i l’escola de Tabal i Dolçaina de El Piló.

Una ocasió inigualable de gaudir de la cultura valenciana amb una de les entitats més compromeses amb la tradició.